Garsjøelva

Garsjøelva (nordsamisk: Gárddajohka) er ei elv i Sør-Varanger kommune i Finnmark. Den er ei tilløpselv til Gallokelva. Elva har utspring fra innsjøen Garsjøen og renner mot sør-sørvest til munningen i Gállotjávri. Garsjøelva er 4,6 kilometer lang.

Vannføringen fra Garsjøen er via en tunnel overført til Fuglevatnet for å utnyttes til vannkraftproduksjon i Gandvik kraftverk. Overføringen utgjør rundt fire femtedeler av Garsjøelvas nedbørfelt, og elva er derfor tørrlagt når Garsjømagasinet ikke er fullt.

 Referanser 

Kategori:Elver i Sør-Varanger
Kategori:Neidenvassdraget